
转讜住驻讜转




	诪讻谞讬住 讗讚诐 驻讬专讜转讬讜 诪驻谞讬 讛讙谞讘讬诐. 驻讬专砖 讘转讜住驻讜转 讛专讘 讚讘讗住讬驻转 驻讬专讜转 讗讬讻讗 诪诇讗讻讛 讻讚讗诪专讬谞谉 驻专拽 讗讬谉 讚讜专砖讬谉 (讞讙讬讙讛 讚祝 讬讞.) 讙讘讬 讞讙 讛讗住讬祝 讗住讬驻讛 讘诪讜注讚 诪讬 砖专讬 讜讗讬谞讬 讬讜讚注 诪讛 诪诇讗讻讛 讜爪专讬讱 注讬讜谉 讗讬 讟专讞 讘诇讗 诪诇讗讻讛 讗住讬专 讻讬 讛讬讻讬 讚讗住讬专讬 讘驻专拽诪讟讬讗 讜诇拽诪谉 讘砖诪注转讬谉 (讚祝 讬讙) 讗诪专 诪讜注讚 诪砖讜诐 . 讟讬专讞讗 讜诇讗 讟讬专讞讗 讛讜讗 讜砖诪讗 讛讬讬谞讜 讚讜拽讗 讘讚讘专 砖讛讜讗 诪诇讗讻讛: 讗诐 转讬诪爪讬 诇讜诪专 爪专诐 讗讝谉 讛讘讻讜专 讜诪转 拽谞住讜 讘谞讜 讗讞专讬讜. 诪砖讜诐 讚讗讬住讜专讗 注砖讛 讗讘诇 讻讜讜谉 诪诇讗讻转讜 诇讗 注砖讛 讗讬住讜专讗 注讚讬讬谉 讜诇讗 爪专讬讱 诇讛讙讬讛 讚讗讜专讬讬讬' 讗讘诇 讘驻' 讛砖讜诇讞 (讙讬讟讬谉 诪讚. 讜砖诐) 讚讙讘讬 诪讻专 讜诪转 讘注讬 讗讬 拽谞住讜 讘谞讜 讗讞专讬讜 讛转诐 讙专住讬谞谉 讜讚讗讬 讗讬住讜专讗 讚讗讜专讬讬转讗 诪砖讜诐 讚诪讻专 讜诪转 谞诪讬 注讘讚 讗讬住讜专' 讗诇讗 讚诇讗 讛讜讬 讚讗讜专讬讬':




专讘讬谞讜 讞谞谞讗诇

转"专 讗讬谉 诪讚讬讬专讬谉 讘讞讜诇讜 砖诇 诪讜注讚 驻讬' 诪讻谞讬住讬谉 讛讘讛诪讜转 诇讚讬专 讻讚讬 砖讬讟讜诇 讝讘诇谉 诇讝讘诇 讛砖讚讜转 讜讛讗讬诇谞讜转 讜讗诐 讘讗讜 诪讗诇讬讛谉 诪讜转专 讗讘诇 讗讬谉 诪住讬讬注讬谉 讛专讜注讬诐 讜讗讬谉 诪讜住专讬谉 诇讛诐 砖讜诪专 诇谞注专 讗转 爪讗谞谉 讜讗诐 讛讬讛 砖讻讬专 砖谞讛 砖讻讬专 讞讚砖 砖讻讬专 砖讘转 诪住讬讬注讬谉 讛专讜注讬谉 讜诪讜住专讬谉 诇讛诐 砖讜诪专 诇谞注专 爪讗谞谉 专' 讗讜诪专 讗诐 讘讗讜 讘砖讘转 讘讟讜讘讛 讘诇讗 讻诇讜诐 讛谞讗讛 讗讜 讘讬讜诐 讟讜讘 讘诪讝讜谞讜转 讘诇讘讚 讻诇讜诪专 砖讻讬专讜转讻诐 讛讬讗 住注讜讚转讻诐 讘诪讜注讚 讗驻讬' 讘砖讻专 讗诪专 专讘 讬讜住祝 讛诇讻转讗 讻专讘讬:
诪转谞讬' 讜讻谉 诪讬 砖讛讬讛 讬讬谞讜 讘讘讜专 讜讗讬专注讜 讗讘诇 讗讜 讗讜谞住 讗讜 砖讛讟注讜讛讜 驻讜注诇讬诐 专' 讬讜住讬 讗讜诪专 讝讜诇祝 讜讙讜诪专 讻讚专讻讜. 



专' 讬讛讜讚讛 讗讜诪专 注讜砖讛 诇讜 诇讬诪讜讚讬诐 讻讜' 驻讬专讜砖 诇讬诪讜讚讬诐 诪讻住讛讜 讜爪专讬讻讗 讚讗讬 讗砖诪讜注讬谞谉 诪砖讞讗 诪砖讜诐 讚谞驻讬砖 驻住讬讚讬讛 诪砖讜诐 讛讻讬 砖专讬 专' 讬讜住讬 讗讘诇 讞诪专讗 讻讜' 讗诪专 专' 讬爪讞拽 讘专 讗讘讗 诪讗谉 转谞讗 砖讬谞讜讬 讘诪讜注讚 讘讚讘专 讛讗讘讚 讚诇讗 讻专' 讬讜住讬 讚讛讗 专' 讬讜住讬 砖专讬 讻讚专讻讜 讘诇讗 砖讬谞讜讬 讗诪专 专讘 讬讜住祝 讛诇讻转讗 讻专' 讬讜住讬:
讘注讗 诪讬谞讬讛 诪专讘 谞讞诪谉 讘专 讬爪讞拽 诪讛讜 诇诪讬砖注讬讛 诇讞讘讬转讗 讚砖讬讻专讗 讘讞讜诇讜 砖诇 诪讜注讚 讗诪专 诇讛讜 专讘 讬讜住祝 讚讛讜讗 住讬谞讬 讻讚讙专住讬谞谉 讘住讜祝 讛讜专讬讜转 专讘讛 注讜拽专 讛专讬诐 专讘 讬讜住祝 住讬谞讬 讛讜讗 讚讗诪专 讛诇讻讛 讻专' 讬讜住讬 讚讗诪专 讝讜诇祝 讜讙讜诪专 讜讙祝 讻讚专讻讜 讗诪专讜 诇讬讛 讗讬诪讜专 讚讗诪专 专' 讬讜住讬 讙祝 讻讚专讻讜 讘讞诪专讗 讚讗讬 砖讘拽转 诇讬讛 诪讙讜诇讛 诪驻住讬讚 砖讬讻专讗 诪讬 讗诪专 讗诪专 诇讛讜 砖讬讻专讗 谞诪讬 讗讬转 讘讬讛 驻住讬讚讗 讟讜讘讗 讚讗诪专 讗讘讬讬 讗诪专讛 诇讬 讗诐 讞讘讬转讗 讚讗讬转 讘讛 砖讬转 住讗讜讬 转诪专讬 讗讜 讻讬讜爪讗 讘讛谉 讜砖讬讬注讗 讻讞 讗讜转讜 讛砖讻专 讞讝拽 讻诪讜 讞讘讬转 砖讬砖 讘讛 砖诪讜谞转 住讗讬谉 讜诇讗 砖讬注讗 讻诇讜诪专 讗诐 转砖讗专 诪讙讜诇讛 讬砖 讘砖讻专 讛驻住讚:
讗诪专 专讘 讛诇讻讜转 诪讜注讚 讻讛诇讻讜转 讻讜转讬诐 诇诪讗讬 讛诇讻转讗 诇讜诪专 砖注拽专讜转 讛谉 讜讗讬谉 诇诪讬讚讜转 讝讜 诪讝讜. 讚讗诪专 砖诪讜讗诇 讝讜驻转讬谉 讻讜讝转讗 讜讗讬谉 讝讜驻转讬谉 讞讘讬转 讜讛诇讗 讝讜 讜讝讜 讝讬驻讜转 讛讜讗 讗诇讗 讗讬谉 诇诪讬讚讬谉 讝讜 诪讝讜 讝讬驻讜转 讛讻讜讝转讗 讗诐 转砖讗专 讘诇讗 讝讬驻讜转. 驻讬' 讞讬讬砖 诇讟讬专讞讗 讜诪专 讞讬讬砖 诇驻住讬讚讗 诪驻讜专砖 讘讬专讜砖诇诪讬. 砖诪讜讗诇 讗诪专 讝驻转讬谉 讙专讘讗 讜诇讗 讝驻转讬谉 讻讜讝转讗 讚讝讬驻转讗 讙诇讬讚讗. 



专讘 讛讜谞讗 讞爪讚讜 诇讬讛 讘讞讜诇讗 讚诪讜注讚讗 讗讬转讬讘讬讛 专讘讛 讘专 专讘 讛讜谞讗 讜讛转谞讬讗 讚讘专 讛讗讘讚 诪讜转专 诇注砖讜转讜 讘诪讜注讚 讜砖讗讬谞讜 讗讘讚 讗住讜专 诇注砖讜转讜 讘讚"讗 讘转诇讜砖 讗讘诇 讘诪讞讜讘专 讗驻讬诇讜 讻讜诇讜 讗讘讚 讗住讜专 讜讗诐 讗讬谉 诇讜 诪讛 讬讗讻诇 拽讜爪专 讜诪注诪专 讜讚砖 讻讜'. 讜讘诇讘讚 砖诇讗 讬讚讜砖 讘驻专讜转. 讗诪专 诇讬讛 专讘 讛讜谞讗 讛讗 诪转谞讬转讗 讬讞讬讚讗讛 讛讬讗 讚讛讗 专砖讘"讙 转谞讬 诇讛 诪砖讜诐 专' 讬讜住讬 讜诇讗 住诪讻讬谞谉 注诇讬讛 讗讬 讛讻讬 讚专' 讬讜住讬 讛讬讗 讬讚讜砖 讘驻专讜转 讚讛讗 专' 讬讜住讬 诇讗 讘注讬 砖讬谞讜讬 讜驻专拽讬谞谉 讻讬讜谉 讚讻诇 讬讜诪讗 讗讬讻讗 讚讚讬砖 讘诇讗 驻专讜转 诇讗讜 砖讬谞讜讬:
转谞讜 专讘谞谉 讟讜讞谞讬谉 拽诪讞 讘诪讜注讚 诇爪讜专讱 讛诪讜注讚 砖诇讗 诇爪讜专讱 讛诪讜注讚 讗住讜专 讜讗诐 讟讞谉 诇爪讜专讱 讛诪讜注讚 讜讛讜转讬专 诪讜转专 讻讬讜爪讗 讘讜 拽讜爪爪讬谉 拽讜爪讬谉 讘诪讜注讚 诇爪讜专讱 讛诪讜注讚 讜砖诇讗 诇爪讜专讱 讛诪讜注讚 讗住讜专 讜讻讜' 讜讻谉 诪讟讬诇讬谉 砖讻专 诇爪讜专讱 讛诪讜注讚 讻讜' 讜讘诇讘讚 砖诇讗 讬注专讬诐. 讗讬谞讬 讜讛转谞讬讗 讗注"驻 砖讬砖 诇讜 砖讻专 讬砖谉 诪注专讬诐 讜砖讜转讛 诪谉 讛讞讚砖. 讜驻专拽讬谞谉 转谞讗讬 讛讬讗 讚转谞讬讗 讗讬谉 诪注专讬诪讬谉 讘讻讱 诪砖讜诐 专' 讬讜住讬 讘专' 讬讛讜讚讛 讗诪专讜 诪注专讬诪讬谉 讜讗注"讙 讚诇诪讬讞爪讚 诇诪讬 砖讗讬谉 诇讜 诪讛 讬讗讻诇 砖专讬 讗讬拽驻讚 砖诪讜讗诇 注诇讬讛 讚专讘 讜讗诪专 讗驻讬诇讜 讛讻讬 讗讚诐 讞砖讜讘 砖讗谞讬. 



专' 讬讛讜讚讛 谞砖讬讗讛 谞驻拽 讘讞讜诪专转讗 讚诪讚讜砖讗 讜讗砖转讬 诪讬讗 讚讗讞讬诐 拽驻讬诇讗 讗专诪讗讛. 讜讗讬拽驻讚 专' 讗诪讬 注诇讬讛. 讜讗诪专 专讘 讬讜住祝 转专讜讜讬讬讛讜 砖专讜 诇讛讜 专讘谞谉 讞讜诪专转讗 讚诪讚讜砖讗 讚转谞讬讗 讛砖讬专讬诐 讜讛爪诪讬讚讬诐 讜讛讟讘注讜转 讛专讬 讛谉 讻讻诇 讛讻诇讬诐 讛谞讬讟诇讬谉 讘讞爪专 讜讗讬 诪讬讗 讚讗讞讬诐 拽驻讬诇讗 谞讻专讬 讛讗诪专 砖诪讜讗诇 讘专 专讘 讬爪讞拽 讻诇 讛谞讗讻诇 讻诪讜转 砖讛讜讗 讞讬 讗讬谉 讘讜 诪砖讜诐 讘砖讜诇讬 谞讻专讬诐 讜讗诪专讬谞谉 讗驻讬诇讜 讛讻讬 讗讚诐 讞砖讜讘 砖讗谞讬 诇讗 讛讜讛 诇讬讛 诇诪讬注讘讚 讛讻讬. 



讗诪专 专讘 讞谞谞讗诇 讗诪专 专讘 拽讜爪抓 讗讚诐 讚拽诇 讘诪讜注讚 讗注"驻 砖讗讬谉 爪专讬讱 诇讜 讗诇讗 诇谞住讜专转 砖诇讜 诇讬讬讟 注诇讛 讗讘讬讬 讗讝诇 专讘 讗砖讬 诇诪拽爪抓 讛讛讬讗 讗讘讗 讜讗讬砖转诪讬讟 谞专讙讗 讜讘注讗 诇诪讬驻住拽讬讛 诇砖拽讬讛 讜砖讘拽讬讛 讜讛讚专 专讘 讬讛讜讚讗 砖专讗 诇诪讬注拽专 讻讬转谞讗 讜诇诪讬拽讟诇 讻砖讜转讗 讜诇诪讬注拽专 砖讜诪砖诪讬 讗诪专 讗讘讬讬 讘砖诇诪讗 讻讬转谞讗 讞讝讬 诇讞驻讬驻讛 讻砖讜转讗 谞诪讬 讞讝讜 诇砖讬讻专讗 讗诇讗 砖讜诪砖诪讬 诇诪讗讬 讞讝讜 讜讗诪专讬谞谉 诇谞讝讬讬 讚讗讬转 讘讛讜. 



专讘讬 讬谞讗讬 拽讟祝 驻专讚讬住讗讛 讘讞讜诇讬 讚诪讜注讚讗 诪砖讜诐 讚诪讟讗 [讝诪谞讬讛] 讜讞砖砖 诇驻住讬讚讗 诇砖谞讛 讗讞专转 砖讛讜 讻"注 诇驻专讚讬住讬讬讛讜 讜拽讟驻讜讛 讘讞讜诇讬 讚诪讜注讚讗 讗驻拽专 专' 讬谞讗讬 诇驻专讚讬住讬讛 讛讛讬讗 砖转讗:
讬专讜砖诇诪讬 讗诪专 讬诇驻讬谉 诪拽诇拽诇转讗 讜诇讗 讬诇驻讬 诪转拽谞讬讬讗. 专' 讬注拽讘 讘专 讗讞讗 讘砖诐 专' 讗讘讬谉 驻专拽诪讟讬讗 讗讘讬讚讛 砖专讬讗 诪讟诇讟诇转讗 讘诪讜注讚讗. 砖讬讬专转讗 砖专讬 诪讬讝讘讜谉 诪讬谞讛 讘诪讜注讚讗:




诪转谞讬' 诪讻谞讬住 讗讚诐 驻讬专讜转讬讜 诪驻谞讬 讛讙谞讘讬诐 讻讜'. 



转谞讬讗 讜讘诇讘讚 砖讬讻谞讬住 讘爪讬谞注讗 诇转讜讱 讘讬转讜 讜讗讬 讛讜讜 讻注讬谉 讻砖讜专讬 讚专讘 讬讜住祝 讚讘诇讬诇讗 讘注讜 讙讘专讬 讬转讬专讬 讜讘注讬 讗讘讜拽讜转 砖诇 讗砖 讜讗讜讜砖讗 诪讬诇转讗 讟驻讬 注讚讬祝 诇注讬讬讜诇讬谞讛讜 讘讬诪诪讗.





专讬讟讘"讗

讟讜讞谞讬谉 拽诪讞 讘诪讜注讚 诇爪讜专讱 讛诪讜注讚. 驻讬' 讘专讬讞讬诐 讬砖谞讛 诇讚讘专讬 讛讻诇:



讜砖诇讗 诇爪讜专讱 讛诪讜注讚 讗住讜专. 拽"诇 诇诪讛 诇讬讛 诇诪转谞讬 砖诇讗 诇爪讜专讱 讛诪讜注讚 讗住讜专 诪专讬砖讗 砖诪注讬' 诇讛 讜住讘专讗 谞诪讬 讛讜讗 讜注讜讚 诇爪讜专讱 讛诪讜注讚 诇诪讛 诇讬讛 讙讬讚讜诇讛 诪讝讜 拽转谞讬 住讬驻讗 砖讗诐 讗讬谉 诇讜 诪讛 讬讗讻诇 拽讜爪专 讜诪注诪专 专"诇 讚讘讟讞讬谞讛 砖专讬' 讻诇 诇爪讜专讱 讛诪讜注讚 讗驻讬' 讘讛专讜讞讛 讙诪讜专讛 讜诇讗 讘爪诪爪讜诐 诪诪砖 讜讻谉 讘砖讗讬谉 诇讜 诇注砖讜转 讘讚讘专 讗诇讗 诪诇讗讻讛 讗讞转 讗讘诇 诇拽诪谉 砖讛讜讗 爪专讬讱 诇拽爪讜专 讜诪注诪专 讜砖讗专 诪诇讗讻讜转 讗讬谞讜 注讜砖讛 讗诇讗 讻讚讬 爪专讻讜 讘爪诪爪讜诐 讻诇 诪讗讬 讚讗驻砖专 讜讘讝讛 注讜砖讛 讻诇 诪诇讗讻讛 砖讘注讜诇诐 讜讗驻讬' 讘驻专讛住讬讗 讜讗驻讬' 讘讛讗 讜讚讗讬 讗诐 诇讗 讬诪爪讗 诪讬 砖讬专爪讛 诇注砖讜转 诇讜 讘爪诪爪讜诐 砖讗讬谉 专讜爪讬谉 诇讟讞讜谉 讗讜 诇拽爪讜专 诇讜 讚讘专 诪讜注讟 注讜砖讛 讗驻讬' 讛专讘讛 诪驻谞讬 诪讜注讟 砖讛讻诇 诇驻讬 爪讜专讱 讛诪讜注讚 讛讜讗 讜讻讱 拽讘诇转讬 诪诪讜专讬 谞专"讜 讘砖诐 专讘讬' 讛讙讚讜诇 专讘讜 讛专诪讘"诐 讝"诇: 



讜讘诇讘讚 砖诇讗 讬讚讜砖 讘驻讬专讜转 驻讬' 诪砖讜诐 讚讗讜讜砖讗 诪讬诇转讗 讟讜讘讗 讜住讙讬讗 诇讬讛 砖驻讬专 讘诇讗讜 讛讻讬 讜讘讬专讜砖' 讗诪专讜 砖讗诐 讛讬讛 诪住驻讬拽 诇专讘讬诐 讚砖 讗驻讬' 讘驻讬专讜' 诪砖讜诐 讚讛讻讬 讗讜专讞讗:



讛讛讬讗 讬讞讬讚讗讛 讛讬讗 驻专砖"讬 讝"诇 砖讗住讜专 诇注砖讜转 诪诇讗讻讛 讘讚讘专 讛讗讘讚 讘诪讞讜讘专 讜诇讬转 诇讬讛 诪诪转谞讬' 讚诪砖拽讬谉 讘讬转 讛砖诇讞讬谉 驻讬' 讜讗谞讗 讚讗诪专讬' 讻转谞讗 讚讘讬转 (专' 讬砖诪注讗诇) 讛砖诇讞讬谉 讜诪"诪 诪讜住讬祝 讛讜讗 注诇讬讜 诇诪讬砖专讬 讟专讞' 讬转讬专讗 诪驻谞讬 砖讛讙讬注 诇讻转驻讬诐 讚讛讗 诪讜讚讛 讛讛讜讗 转谞讗 讻讚驻专砖讬' 诇注讬诇: 



讗讬 专讘讬 讬讜住讬 谞诪讬 讬讚讜砖 讘驻讬专讜转 驻讬' 讘砖诇诪讗 诇讚讬讚讬 讛讗讬 转谞讗 专讘谞谉 讛讬讗 住讘专 诇讛 讻专讘讬 讬讜住讬 诇注谞讬谉 诪讞讜讘专 讜驻诇讬讙 注诇讬讛 诇注谞讬谉 砖谞讜讬 讜讻讬讜谉 讚专讘谞谉 讛讬讗 讛诇讻转讗 讻讜讜转讬讬讛讜 诇注谞讬谉 诪讞讜讘专 诪讬讛转 讗诇讗 诇讚讘专讬讱 讚讗诪专转 讚讬讞讬讚讗讛 讛讬讗 讜专' 讬讜住讬 诪诪砖 讬讚讜砖 谞诪讬 讘驻讬专讜转 讜驻专拽讬' 讚讻讬 讛讗 诇讗 讞砖讬讘 砖谞讜讬 讚讗驻讬' 讘讞讜诇 讗讬讻讗 讟讜讘讗 讚讚讬砖讬 讘诇讗 驻讬专讜转:



转"专 讟讜讞谞讬谉 讘诪讜注讚 讻讜' 驻诇讬讙 诇讛讜 讘讛谞讬 讘讘讬 诪砖讜诐 讚讞讚讗 注谞讬谞讗 讛讜讗 讘讗谞驻讬 谞驻砖讬讛 讜讗砖诪讜注讬' 讚讗驻讬诇讜 讘讟讞讬谞转 拽诪讞 砖讛讬讗 爪讜专讱 讙讚讜诇 讗讬谉 注讜砖讬谉 砖诇讗 砖爪讜专讱 讜讗驻讬诇讜 讘砖讻专 讜注爪讬诐 注讜砖讬谉 诇爪讜专讱 讜讗驻讬' 讛专讘讛 讜诇讛专讜讞讛: 



讜讘诇讘讚 砖诇讗 讬注专讬诐 驻讬专砖 砖讬转讻讜讬谉 注"诪 诇讛讜转讬专 讗讜 砖讛讬' 诇讜 讗讞讚 讘讘讬转讜 讜讛讬讛 讘讚注转讜 诇砖转讜转 诪诪谞讜 讜讛讜讗 讗讜诪专 砖讗讬谞讜 专讜爪讛 讘讝讛 讗诇讗 讘讗讞讚 砖讛讜讗 讞讚砖: 



转谞讗讬 讛讬讗 讚转谞讬讗 讗讬谉 诪注专讬诪讬谉 讻讜' 讜谞专讗讛 讚讛诇讻转' 讻诪讗谉 讚讗住专 讜讻谉 驻住拽 讛"专 讬"讟 讝"诇 讗讘诇 讛专诪讘"诐 讝"诇 驻住拽 诇讛拽诇 讜谞专讗讬谉 讚讘专讬诐 砖诇讗 谞讞诇拽讜 讗诇讗 讘讛注专诪讛 讝讜 砖讛讬讗 诇注谞讬谉 讗讜讻诇 谞驻砖. 讜爪讜专讱 讗讜讻诇 谞驻砖 讚讗诪专 讛专讜讞讛 讘注谞讬谉 讛诪讜注讚 讜专讘讜讬 讛砖诪讞讛 讛讜讗 讗讘诇 讘诪讬诇讬 讚注诇诪讗 讻"注 诪讜讚讜 砖讗讬谉 诪注专讬诪讬谉 讻谞"诇: 



专讘 讞爪讚讜 诇讬讛 讞爪讚讗 讘讞讜诇讛 讚诪讜注讚讗 讜讻讜' 讜砖诪讜讗诇 诇讗 住讬讬诪讜讛 拽诪讬讛 讜拽住讘专 讚讗讬 诪砖讜诐 砖讗讬谉 诇讜 诪讛 讬讗讻诇 诇讗 讛讜讛 诇讬讛 诇诪讞爪讚 讻讜诇讬 讛讗讬 讚讛讜讛 诇讬讛 诇诪注讘讚 讘爪诪爪讜诐:



讗"谞 讘住讬讬诪讜讛 拽诪讬' 讗讚诐 讞砖讜讘 砖讗谞讬 讜拽"诇 诪砖讜诐 讚讛讜讬 讗讚诐 讞砖讜讘 讬诪讜转 讘专注讘 讬"诇 砖讛讬讛 诇讜 诇诇讜讜转 诪讗讞专讬诐 讚讛讗 诪住转诪讗 诪砖讻讞 讗"谞 讛讬讛 诇讜 诇注砖讜转 讘爪谞注讗 讙讚讜诇讛 讜爪诪爪讜诐 讙讚讜诇: 



专讘讬 讬讛讜讚讛 谞砖讬讗讛 谞驻拽 讘讞讜诪专转讗 讚诪讚讜砖讗 驻专砖"讬 讝"诇 谞驻拽 讘砖讘转讗 诇讞爪专 讘讟讘注转 砖诇 讗诇诪讜讙 讜讞讜转诪讛 砖诇 诪转讻转 讜讗诪专讬谞谉 讘诪住讻转 砖讘转 讘讬谉 砖讛讬讗 砖诇 讗诇诪讜讙 讜讞讜转诪讛 砖诇 诪转讻转 讗讜 讞讜转诪' 砖诇 讚讛转诐 讘驻专拽 讘诪讛 讬讜爪讗讛 诇讗 讞诇拽讜 讗诇讗 讘讚讘专 讝讛 讗诇讗 诇注谞讬谉 讟讜诪讗讛 砖讛讬讗 讗讘诇 诇注谞讬谉 砖讘转 讗讬谉 讞诇讜拽 讘讚讘专 讝讛 讻诇诇 讗诇讗 讗讬谉 讞诇讜拽 讗诇讗 讘讬谉 讟讘注转 砖讬砖 注诇讬讛 讞讜转诐 讗讜 砖讗讬谉 注诇讬讛 讞讜转诐 砖讬砖 注诇讬讛 讞讜转诐 诪讜转专 诇讗谞砖讬诐 讜讗住讜专 诇谞砖讬诐 讜讻诇 砖讗讬谉 讘讜 讞讜转诐 讗住讜专 诇讗谞砖讬诐 讜诪讜转专 诇谞砖讬诐 讜讻讚诪讜讻讞 讘讛讛讬讗 驻专拽' 讘讛讚讬讗 讜诇讻讱 驻讬专砖讜 讚讛讻讗 讘讟讘注转 砖讗讬谉 注诇讬讛 讞讜转诐 讗讜 讻讬讜爪讗 讘讜 诪转讻砖讬讟讬谉 砖讛谉 讗住讜专讬谉 诇讗谞砖讬诐 诇爪讗转 讘讛诐 诇专砖讜转 讛专讘讬诐 讜拽住"讚 讚讛讜讗 讛讚讬谉 诇讞爪专 讗驻讬诇讜 讛讬讗 诪注讜专讘转 讜讗驻讬诇讜 讛讻讬 讗诪专讬' 讚诇讞爪专 砖专讬' 讚转谞讬讗 讛砖专讬诐 讜讛谞讝诪讬诐 讜讛讟讘注讜转 讛专讬 讛谉 讻讻诇讬诐 讛诪讟诇讟诇讬诐 讘讞爪专 讛诪注讜专讘转 讜讗驻讬诇讜 诇讝讻专讬' 讻讬讜谉 砖讛讜讗 专讗讜讬 诇谞砖讬诐: 



讗讚诐 讞砖讜讘 砖讗谞讬 驻讬专砖 讜讬砖 诇讜 诇讛讞诪讬专 注诇 注爪诪讜 讘转专讜讜讬讬讛讜 讜讛讻讬 讜讚讗讬 诪讜讻讞 诪讚谞拽讟讛 住转诐 讜诇讗 拽讗诪专 诇注讜诇诐 诪砖讜诐 讞讜诪专讗 讗"谞 诪砖讜诐 诪讬讗: 



拽讜爪抓 讗讚诐 讚拽诇 讘诪讜注讚 讗注"驻 砖讗讬谞讜 爪专讬讱 讗诇讗 诇谞住讜专转 驻讬专砖 讜讘讚诇讗 住讙讬讗 诇讬讛 诇讟讜诇 讛谞住讬专讜转 讗诇讗 讘讞爪讬爪转 讻诇讬 讜讛讬讗 讚诇讬讬讟 注诇讛 讗讘讬讬 讜讗注"讙 讚讛讗 拽转谞讬 诇注讬诇 拽讜爪抓 讗讚诐 注爪讬诐 诇爪讜专讱 讛诪讜注讚 讜讗诐 拽爪抓 讜讛讜转专' 讛专讬 讝讛 诪讜转专 驻讬专砖讜 讘转讜住驻讜转 讚讛转诐 讘诪转讻讜讬谉 诇讗讬注专讜诪讬. 讜讗注"讙 讚拽转谞讬 讜讘诇讘讚 砖诇讗 讬注专讬诐 专讘 转谞讗 讛讜讗 讜驻诇讬讙 讗"爪 讚讻专讘讬 讬讜住讬 讘专 讬讛讜讚讛 住"诇 讜讗讬谞讜 诪讞讜讜专 讗讘诇 讛谞讻讜谉 讚诇注讜诇诐 讻砖讗讬谞讜 诪注专讬诐 讜拽诪"诇讬 讚讗驻讬诇讜 诇爪讜专讱 讚讘专 诪讜注讟 讻讜讛 讗诐 注砖讛 讜讛讜转讬专 诪讜转专 讜讛讬讬谞讜 讚诇讬讬讟 注诇讛 讗讘讬讬: 



砖讘拽讬' 讜讛讚专 讗转讗 讬砖 砖驻讬专砖讜 砖讘拽讬讛 讛砖转讗 讜讛讚专 讝诪谞讗 讗讞专讬' 讜讗转讗 讜拽爪讬讬讛 讜诇讗 谞讛讬专 讜讛"专 讬讚讬讚讬讛 讝"诇 驻讬专砖 砖讘拽讬讛 讜讞讝专 讜讘讗 诇讘讬转讜 讚谞拽讟诇讬' 住讬诪谞' 砖诇讗 讛讬讛 注讜砖讛 讻讛讜讙谉 讚诇讗 讞讬讬砖 诇诇讜讜讟' 讚讗讘讬讬 讚讛讗 讻诪注讟 讚讜拽讗 讘讜 讛拽诇诇'.



讞讝讬 诇讞驻讬驻讗 驻讬' 砖砖讜专讬谉 讗转 讛讝专注 讜讛谞砖讬' 讞讜驻驻讜转 讘讜 驻谞讬讛诐 讬讚讬讛诐 讜专讙诇讬讛诐 诇讛讞诇讬拽 讘砖专谉 讜诇爪讞爪讞 诪专讗讬讛谉:



讗诇讗 砖讜诪砖诪讬 诇诪讗讬 讞讝讬讬谉 驻讬专砖 砖讛专讬 讗讬谞谉 专讗讜讬讬谉 诇讗讻讬诇讛 讜诇讗 诇砖诪诐 注讚 砖讬讻诪砖讜 诇讗讞' 讝诪谉 讜驻专拽讬谞谉 诪砖讜诐 谞讝讬讬转讗 讚讗讬转 讘讛讜 讻诇讜诪专 讗讜转谉 砖诪转讬讬讘砖讬谉 讘诪讞讜讘专 讚讛谞讛讜 讞讝讜 诇讗讻讬诇讛 讗讜 诇注砖讜转 诪讛谉 砖诪谉 讗讘诇 讗讜转诐 砖讗讬谞诐 讬讘砖讬诐 诇讗 讞讝讜 诇诪讬讚讬 讜专讘讬谞讜 讛讗讬讬 讝"诇 驻讬专砖 诇谞讝讬讬转讗 讚讗讬转 讘讛讜 讛讙专注讬诐 砖诇讛谉 专讗讜讬讬谉 诇讛住拽讛: 



讗驻拽专讬讛 专讘讬 讬谞讗讬 诇驻专讚住讬讛 驻讬专砖 砖拽谞住 注爪诪讜 讘讻讱 诇讞讜诪专' 讗诪专讬谞谉 注诇讛 讘讬专讜砖诇诪讬 讬诇驻讬谉 诪拽诇拽诇讬讗 讜诇讗 讬诇驻讬谉 讻诇讜诪专 讘谞讬 讗讚诐 拽专讜讘讬诐 诇诇诪讜讚 诪谉 讛讚讘专讬诐 讛诪拽讜诇拽诇讬谉 讬讜转专 诪谉 讛讚讘专讬诐 讛诪转讜拽谞讬诐 讜诇讻讱 讬砖 诇讜 诇讗讚诐 讞砖讜讘 诇讬讝讛专 讘诪注砖讬讜 诪讗讚:



诪转谞讬' 诪讻谞讬住 讗讚诐 驻讬专讜转讬讜 诪驻谞讬 讛讙谞讘讬诐 驻讬专砖 讘讬谉 转诇讜砖讬谉 讘讬谉 诪讞讜讘专讬谉 砖讜讛 讚讘专 讛讗讘讚 讛讜讗 讜砖讜诇讛 驻砖转谞讜 讜讻讜' 讜讛讗 讚拽转谞讬 讻诇 讛谞讬 讘讚讘专 讛讗讘讚 讜诇驻讬 砖讛诇讻讜转 诪讜注讚 注拽专讜转 讜砖诪讗 讛讬讬谞讜 诪讞诇拽讬诐 讘讚讘专:



讜讘诇讘讚 砖诇讗 讬讻讜讬谉 诪诇讗讻转讜 讘诪讜注讚 讜讗注"讙 讚讛讗 转谞讗 诇讬讛 讘住讜祝 驻"拽 转谞讬讬讛 讛讻讗 讚讬驻住讬讚讜讛讜 讟讜讘讗 讗"谞 诪砖讜' 讚讘注讬 诇诪转谞讬 讜讗诐 讻讜讜谞讜 诪诇讗讻转谉 讘诪讜注讚 讬讗讘讚讜 讻诇讜诪专 砖诇讗 谞谞讬讞 诇注砖讜转 诪诇讗讻讛 讜讗诐 注砖讛 诪驻拽讬专讬谉 讗讜转讛 诪诪谞讜 讜讚讜拽讗 诪讻讜讬谉 讘诪讝讬讚 讻讚诪砖诪注 诇讬砖谞讗 讗讘诇 砖讜讻讞 讗讜 诪转注爪诇 讗讬谉 拽讜谞住讬谉 讗讜转讜 讘讻诇讜诐: 



讗讬谉 诇讜拽讞讬谉 讘转讬诐 讜注讘讚讬诐 讜讘讛诪讛 讗诇讗 诇爪讜专讱 讛诪讜注讚 驻讬专砖 诇讛砖转诪砖 讘讛诐 讘诪讜注讚 讜砖诇讗 诇爪讜专讱 讛诪讜注讚 讗住讜专 讜讚讜拽讗 讘砖讗讬谉 讘讜 讚讘专 讛讗讘讚 讻讚讗诪专 讘驻专拽 拽诪讗:



讗讜 诇爪讜专讱 讛诪讜注讚 砖讗讬谉 诇讜 诪讛 讬讗讻诇 驻讬' 砖讬讛讬讛 诇讜 诪注讜转 诇爪讜专讱 讗讜讻诇 讚诪讜注讚 讜讗驻讬诇讜 诇讛专讜讞讛 讜讗住讬拽谞讗 讘砖"住 讚讛"讛 砖讻专 驻注讜诇转' 砖讗讜诪专 讘讬专讜砖诇诪讬 讜讗驻讬诇讜 诇诪砖转讬 拽讜谞讚讬讟讜谉 诪谞讛讜谉 讚讗诇诪讗 讗驻讬诇讜 砖诇讗 诇讛专讜讬讞 讘诪讝讜谞讜转讬讜 砖讗专讬: 



转讗谞讗 讜讘诇讘讚 砖讬讻谞讬住诐 讘爪谞注讛 讘转讜讱 讘讬转讜 讜讛拽砖讛 专讘讬谞讜 讛讙讚讜诇 讝"诇 砖讛专讬 诇讗 诪爪讬谞讜 砖讛讝讻讬专讜 爪谞注讛 讘砖讜诐 讚讘专 讛讗讘讚 讗诇讗 砖注讜砖讛 讻讚专讻讜 讜讛专讬 诪讻讛 讘驻讟讬砖 讜诪砖诪讬注 诇专讘讬诐 讜转专转讬 讚讘讻诇 讚讘专 砖讙讜驻讜 诪诪砖 谞驻住讚 讜讗讘讚 讻讬讜谉 砖讛驻住讬讚讜 谞讬讻专 讜诇讗 讛爪专讬讻讜 爪谞注' 讻讬 讗讜诇讬 诪驻谞讬 讻谉 讬讘讜讗 注爪诇讜转 讜注讻讜讘 讘讚讘专 讗讘诇 讻砖讛驻住讚 讛讜讗 讞讜抓 诇讙讜驻讜 诪诪砖 讻讙讜谉 讞砖砖 讙谞讘讬诐 讜讗驻砖专 诇注砖讜转讜 讘爪谞注讛 讘诇讗 砖讜诐 注讻讜讘 讛讻讬砖讬专讜 爪谞注讛 讻讙讜谉 讝讛 讜讻讙讜谉 讛诪讜诇讬讱 讜诪讘讬讗 讻诇讬 诪讘讬转 讛讗讜诪谉: 



诪讚讘讜专讬 讚谞讜专讗 驻讬专砖 讗讘讜拽讜转:





讛诪讗讬专讬

诪讬 砖讛讬转讛 诇讜 转讘讜讗讛 诪讞讜讘专转 讘拽专拽注 讗诐 讬砖 驻住讬讚讗 讘讗讬讞讜专讛 讜诇讗 讻讬讜谉 讘诪诇讗讻转讜 讘诪讜注讚 讗注"驻 砖讗讬谞讜 爪专讬讱 诇讛 讘诪讜注讚 讛专讬 讝讛 拽讜爪专讛 讘诇讗 砖谞讜讬 讜讘诇讘讚 砖诇讗 讬讚讜砖 讘驻专讜转 讜诇讗 诪砖讜诐 砖谞讜讬 砖讚讘专 讛讗讘讚 讗讬谞讜 爪专讬讱 砖谞讜讬 讜讻谉 砖讛专讘讛 驻注诪讬诐 讗讚诐 讚砖 讘诇讗 驻专讜转 讜讗讬谉 讚讬砖讛 讘诇讗 驻专讜转 砖谞讜讬 讗诇讗 诪驻谞讬 砖讛讚讘专 诪驻讜专住诐 讘讬讜转专 讜讗诐 讗讬谉 驻住讬讚讗 讘讗讬讞讜专讛 讗诇讗 砖讛讜讗 爪专讬讱 诇讛 讘诪讜注讚 砖讗讬谉 诇讜 诪讛 讬讗讻诇 讗注"驻 砖讬砖 诇讜 讻讚讬 诇拽谞讜转 讗讬谉 诪爪专讬讻讬谉 讗讜转讜 诇拽谞讜转 讜讗驻讬' 讻讬讜谉 诪诇讗讻转讜 讘诪讜注讚 讗诇讗 拽讜爪专 讜诪注诪专 讜讚砖 讜讝讜专讛 讜讘讜专专 讜讟讜讞谉 诪讛 砖讛讜讗 爪专讬讱 讜讗祝 讘讝讜 诇讗 讬讚讜砖 讘驻专讜转 讜讗诐 讗讬谞讜 爪专讬讱 诇讛 讘诪讜注讚 讗诇讗 砖讬砖 讘讛 讗讘讚 讜讛讜讗 讻讬讜谉 诪诇讗讻转讜 讘诪讜注讚 讗住讜专 讜讝讛讜 砖讗诪专讜 讘转诇诪讜讚 讛诪注专讘 注诇 诪讛 砖讗诪专讜 讻讗谉 专讘 讞爪讚讜 诇讬讛 讞爪讚讗 讜讻讜' 讘诪讛 讗谞谉 拽讬讬诪讬谉 讻诇讜诪专 诪驻谞讬 砖讛讬讛 讘讛 讗讘讚 讘诪讛 讗谞谉 拽讬讬诪讬谉 讗诐 讘讛讙讬注 讝诪谞讜 诇拽爪讜专 拽讜讚诐 讛专讙诇 讜诇讗 拽爪专 讗讬讛讜 讚讗驻住讬讚 讗谞驻砖讬讛 讻诇讜诪专 砖专讗讜讬 诇讗住讜专 诪讞诪转 讻讬讜讜谉 诪诇讗讻转讜 讜讗诐 讘砖诇讗 讛讙讬注 讛讬讻讬 拽讗讬 讻诇讜诪专 讛讬讗讱 讗驻砖专 砖讬讛讗 讗讘讚 讘讝诪谉 诪讜注讟 讜驻讬专砖讛 讻讙讜谉 砖讛讙讬注 讝诪谞讜 讜讞砖讘 讛讜讗 砖讬讛讗 讬讻讜诇 诇注诪讜讚 注讚 诇讗讞专 讛专讙诇 讜讗讞"讻 谞讜讚注 诇讜 砖讗讬 讗驻砖专 诇讜 诇注诪讜讚 讜诪"诪 讗驻砖专 诇驻专砖讛 砖诇讗 讛讙讬注 讝诪谞讛 注讚 讞讜诇 讛诪讜注讚 讜讛专讜讞 讘讗讛 讜诪砖讬专转讜 讘转诇诪讜讚 讛诪注专讘 讗诪专讜 讛讚讛 讚转讬诪讗 讘诪住驻讬拽 诇讬讞讬讚 讗讘诇 讘诪住驻讬拽 诇专讘讬诐 讬讚讜砖 讗祝 讘驻专讜转 讜讗讬谉 讘讻讱 讻诇讜诐 讜讗诐 拽爪专 诪注专讘 讬讜诐 讟讜讘 讜专讜爪讛 诇注诪专 讗讜 诇讚讜砖 讛讻诇 诇驻讬 讛讝诪谉:



讻诇诇 讛讚讘专讬诐 讻诇 砖讬砖 讘讜 讗讘讚 讗注"驻 砖讗讬谞讜 爪讜专讱 讛诪讜注讚 诪讜转专 讗诐 诇讗 讻讬讜谉 诪诇讗讻转讜 讘诪讜注讚 讜讗诐 讻讬讜谉 诪诇讗讻转讜 讗住讜专 讗讬谉 讘讜 讗讘讚 讗住讜专 讗讗"讻 讛讜讗 爪讜专讱 讛诪讜注讚 砖讻诇 砖讛讜讗 爪讜专讱 讛诪讜注讚 讗驻讬' 讘讟讜专讞 讜讗驻讬' 讛讬讛 讗驻砖专 诇讜 诪讘注专讘 讜讻讬讜谉 诪诇讗讻转讜 诪讜转专 讘讗讜讻诇 谞驻砖 讜讘诪讻砖讬专讬 讗讜讻诇 谞驻砖 讻讙讜谉 讙讚讬诇转 转谞讜专讬诐 讜拽爪讬爪转 注爪讬诐 诇爪讜专讱 讛诪讜注讚 讜讻讬讜爪讗 讘讛诐 讜讗驻讬' 诪诇讗讻转 讗讜诪谉 讗讘诇 诪讛 砖讗讬谞讜 爪讜专讱 讗讻讬诇讛 讗注"驻 砖讛讜讗 爪讜专讱 讛诪讜注讚 讛讜讗讬诇 讜讗讬谉 讘讜 讗讘讚 讻讬讜讜谉 诪诇讗讻转讜 讗住讜专 讗祝 讘诪诇讗讻转 讛讚讬讜讟 诇讗 讻讬讜谉 诪诇讗讻转讜 讗住讬专 讘诪诇讗讻转 讗讜诪谉 讜诪讜转专 讘诪诇讗讻转 讛讚讬讜讟 讜讛讝讛专 砖讬讛讗 讻诇诇 讝讛 讞拽讜拽 讘诇讘讱 讘讻诇 注谞讬谞讬 讛诇讻讜转 诪讜注讚 讜砖诪专讛讜:



诇诪讚谞讜 诇驻讬 讚专讻谞讜 砖拽讜爪专讬谉 讜讚砖讬谉 讜注讜砖讬谉 讻诇 诪诇讗讻讛 砖讘转讘讜讗讛 讜讟讜讞谞讬谉 讜拽讜爪爪讬谉 注爪讬诐 诇爪讜专讱 讛诪讜注讚 讗诇讗 砖讗谞讜 诪讜住讬驻讬谉 讘讛 砖讗诐 注砖讛 讗讞转 诪讛谉 诇爪讜专讱 讛诪讜注讚 讜讛讜转讬专 诪讜转专 诇讗讞专 讛诪讜注讚 讜讗讬谉 诪注专讬诪讬谉 讘讻讱 专"诇 砖讬讛讗 注拽专 讻讜谞转讜 诇讛讜转讬专 讜讗诐 注砖讛 讻谉 注诇讬讜 谞讗诪专 讜讬专讗转 诪讗诇讛讬讱 讜讻诇 砖谞讜讚注 诇谞讜 讘讛注专诪转讜 讗住讜专 诪转讜专转 拽谞住 讜讻讚拽讗诪专 讟讞谉 讜讛讜转讬专 诪讜转专 讛讗 讻诇 砖注拽专 讟讞讬谞转讜 讘讛注专诪讛 讗住讜专 讜讻谉 讘讻诇 砖讗专 讛讚讘专讬诐 讜注诇 讛讚专讱 砖讗诪专讜 讜讻诇诐 砖讻讬讜谞讜 诪诇讗讻转诐 讘诪讜注讚 讬讗讘讚讜 讜讬砖 讚讘专 砖诪讜转专 诇讛注专讬诐 讘讜 讜讛讜讗 砖诪讟讬诇讬谉 砖讻专 讘诪讜注讚 诇爪讜专讱 讛诪讜注讚 讛谉 砖讻专 砖诇 转诪专讬诐 讛谉 砖诇 砖注讜专讬诐 讜讗注"驻 砖讬砖 诇讜 讬砖谉 诪注专讬诐 讜砖讜转讛 诪谉 讛讞讚砖 砖讗讬谉 讛注专诪讛 讝讜 谞讬讻专转 砖讛专讜讗讛 讗讜诪专 诇爪讜专讱 讛诪讜注讚 讛讜讗 砖讗讬谉 讛讻诇 讬讜讚注讬谉 砖讬讛讗 诇讜 诪谉 讛讬砖谉 讜讻谉 讘讻诇 讛注专诪讛 砖讗讬谞讛 谞讬讻专转 讻讙讜谉 爪专讬讱 诇诪讚讛 拽讟谞讛 讜讟讜讞谉 诪讚讛 讙讚讜诇讛 讜讻讬讜爪讗 讘讝讛:



诇注谞讬谉 讘讬讗讜专 讝讛 砖讗诪专讜 讘住讜讙讬讗 讝讜 讗讬谉 诇讜 诪讛 讬讗讻诇 讛讜讛 讬"诪 讗讜转讛 注诇 讛驻讜注诇 讜讻诪讜 砖讗诪专讜 砖讗注"驻 砖讘注诇 讛讘讬转 讬砖 诇讜 诇讗讻讜诇 诪讜转专 诇讛专讜讬讞 讗转 讛驻讜注诇 讘诪诇讗讻讛 砖诇讜 讘讻讚讬 讞讬讬讜 砖诇 驻讜注诇 砖讗诐 诇讗 讻谉 讛讬讗讱 讗驻砖专 砖讬讗诪专 注诇 讛专讘 讗讬谉 诇讬 诪讛 讬讗讻诇 讛讜讛 讜讗讬谉 爪讜专讱 讘讻讱 砖讗驻砖专 砖讻讚 讛拽诪讞 讻诇讛 讜讗讬谉 诪讟专讬讞讬谉 诇拽谞讜转 讻诪讜 砖讘讬讗专谞讜 诇诪注诇讛:



讟讘注转 砖讬砖 注诇讬讛 讞讜转诐 讛讜讗 转讻砖讬讟 砖诇 讗讬砖 讜诪讜转专 诇爪讗转 讘讜 诇专砖讜转 讛专讘讬诐 诇讚注转 专讜讘 驻讜住拽讬诐 讗讘诇 讗讬谉 注诇讬讛 讞讜转诐 讗住讜专 诇讗讬砖 诇爪讗转 讘讜 诇专砖讜转 讛专讘讬诐 砖讗讬谞讜 转讻砖讬讟 砖诇讜 讜讻诇 砖讗讬谞讜 讬讜爪讗 讘讜 诇专砖讜转 讛专讘讬诐 讗住讜专 诇爪讗转 讘讜 诇讞爪专 砖讗讬谞讛 诪注讜专讘转 讞讜抓 诪拽爪转 讚讘专讬诐 讛诪讘讜讗专讬诐 讘诪拽讜诪诐 讜讬砖 诪讬 砖诪转讬专 讘讟讘注转 砖讗讬谉 注诇讬讛 讞讜转诐 诇爪讗转 讘讜 诇讞爪专 讜讻诪讜 砖讗诪专讜 谞讝诪讬诐 砖讬专讬谉 讜讟讘注讜转 讛专讬 讛谉 讻讻诇 讛讻诇讬诐 讜谞讬讟诇讬谉 讘讞爪专 讜讜讚讗讬 讗祝 讘讚专讱 诪诇讘讜砖 讻谉 讜讗祝 诇讚注转 讝讜 专讗讜讬 诇讗讚诐 讞砖讜讘 诇讛讝讛专 讘讜 讜诪"诪 讬砖 驻讜住拽讬诐 砖讗祝 讟讘注转 砖讬砖 注诇讬讛 讞讜转诐 讗注"驻 砖讛讜讗 转讻砖讬讟 砖诇 讗讬砖 诇讻转讞诇讛 讗住讜专 诪砖讜诐 讚讬诇诪讗 砖诇讬祝 讜讘讞爪专 诪讬讛讗 诪讜转专 讗诇讗 砖讗讚诐 讞砖讜讘 专讗讜讬 诇讛讝讛专 讜讞诪专转讗 讚讗诪讚讜砖讗 驻讬专讜砖讜 讟讘注转 砖诇 注抓 讛拽专讜讬 讻谉 讛谉 讘讞讜转诐 讛谉 砖诇讗 讘讞讜转诐 注诇 讛讚专讱 砖驻讬专砖谞讜 讜讚讘专讬诐 讗诇讜 拽爪专谞讜 讘讛诐 讘讻讗谉 诪驻谞讬 砖讗讬谉 讝讛 诪拽讜诪谉 讜讘诪住讻转 砖讘转 谞"讝 讗' 讬转专讞讘讜 讛讚讘专讬诐 讘注拽专讬 讚讘专讬诐 讗诇讜 讘注"讛:



讻诇 砖讛讜讗 谞讗讻诇 讻诪讜转 砖讛讜讗 讞讬 讗讬谉 讘讜 诪砖讜诐 讘讬砖讜诇讬 讙讜讬诐 讜讻谉 讛讚讬谉 讘诪砖拽讛 诪注转讛 诪讬诐 砖讛讞诐 讗讜转诐 讙讜讬 讘讻诇讬 砖讗讬谉 讘讜 讗讬住讜专 讙讬注讜诇 讗讜 砖讬砖 讘讜 讗讬住讜专 讙讬注讜诇 讗诇讗 砖讛讜讗 谞讜转谉 讟注诐 诇驻讙诐 诪讜转专 诇砖转讜转谉 讜讻谉 讻诇 讻讬讜爪讗 讘讝讛 讻诪讜 砖讬转讘讗专 讘诪拽讜诪讜:



诪讬 砖爪专讬讱 诇讚讘专 诪讜注讟 讜讗讬 讗驻砖专 诇讜 讗诇讗 注诇 讬讚讬 诪诇讗讻讛 诪专讜讘讛 讻讙讜谉 诇谞住讜专转 砖诇 注抓 讜讗讬 讗驻砖专 诇讜 讘讻讚讬 爪专讻讜 讗讗"讻 拽讜爪抓 讚拽诇 讜诪谞住专讜 诪讜转专 讗诇讗 砖讛讚讘专 诪讻讜注专 讜专讗讜讬 诇讛诪谞注 诪诪谞讜 讗讗"讻 讛讜讗 爪讜专讱 讙讚讜诇:



讻讘专 讘讬讗专谞讜 砖讻诇 诪讛 砖讬砖 讘讜 爪讜专讱 讛诪讜注讚 讜讗讬谞讛 诪诇讗讻转 讗讜诪谉 讗注"驻 砖讗讬谞讛 讗讜讻诇 谞驻砖 讜讗讬谞讛 讗讘讚 诪讜转专 诇注砖讜转讛 讘诪讜注讚 诪注转讛 注讜拽专讬谉 讗转 讛驻砖转谉 诇谞砖讬诐 讻讚讬 诇讞讜祝 讘讛诐 砖讛讬讛 诪谞讛讙诐 诇讛讟讘讬诇 讙讘注讜诇讬 驻砖转谉 讘砖诪谞讬诐 讬讚讜注讬诐 讜讞讜驻驻讜转 讘讛谉 讜拽讜爪专讬谉 讗转 讛讻砖讜转 诇注专讘讜 讘砖讻专 诇讬转谉 讘讜 讞讜专驻讛 讜讗转 讛砖讜诪砖诪讬谉 诇注砖讜转 诪讛诐 砖诪谉 讗诐 讛讬讜 讚讘专讬诐 讗诇讜 爪专讬讻讬谉 诇讜 讘诪讜注讚 讜讻谉 讻诇 讻讬讜爪讗 讘讝讛 讜讗注"驻 砖讛砖讜诪砖诪讬谉 讗讬谉 专讗讜讬谉 诇注砖讜转 诪讛谉 砖诪谉 注讚 砖讛诐 诪转讬讘砖讬诐 讛专讘讛 诪砖谞转诇砖讜 诪"诪 讞讝讜 诇谞讝讬讗转讗 讚讗讬转 讘讛讜 专"诇 讙专注讬谞讬诐 讛讚拽讬诐 砖讘讛诐 砖诪转讬讘砖讬诐 讗祝 讘诪讞讜讘专:



讻讘专 讘讬讗专谞讜 砖讻诇 砖讗讬谞讜 爪讜专讱 讛诪讜注讚 讜讬砖 讘讜 讗讘讚 讗诐 诇讗 讻讬讜谉 诪诇讗讻转讜 诪讜转专 诪"诪 专讗讜讬 诇讞讻诐 诇讬讝讛专 讘讚讘专讬诐 讛诪驻讜专住诪讬诐 砖诇讗 讬专讗讛 讻诪讻讜讬谉 诪诇讗讻转讜 讜讬诇诪讚讜 讛讬诪谞讜 讘住讜讙讬讗 讝讜 讗诪专讜 专' 讬谞讗讬 讛讜讛 诇讬讛 讛讛讜讗 驻专讚讬住讗 专"诇 讻专诐 讜拽讟驻讬讛 讘讞讜诇讗 讚诪讜注讚讗 专"诇 砖讘爪专讜 诇砖谞讛 砖讛讬讜 讻诇讬 注诇诪讗 诇驻专讚住讬讛讜 讘讞讜诇讗 讚诪讜注讚讗 讗驻拽专讬讛 诇驻专讚住讬讛 讻诇讜诪专 砖讛谞讬讞讛 诇讘爪讜专 诪讗讜转讜 讛驻专拽 讜讗讬诇讱 注讚 讗讞专 讛讞讙 讗注"驻 砖讻讘专 讘爪专讜 砖讻讬谞讬讜 讜谞注砖讛 讻讛驻拽专 讜讚讘专讬诐 讗诇讜 讻诇诐 诇驻讬 讛诪拽讜诐 讜讛讝诪谉 讜讗讬谉 诇讜 诇讚讬讬谉 讗诇讗 诪讛 砖注讬谞讬讜 专讜讗讜转:



讛诪砖谞讛 讛砖谞讬讛 讜讛讻讜谞讛 诇讘讗专 讘讛 住转诐 诪诇讗讻讛 讘诪讜注讚 讗注"驻 砖讗讬谉 驻住讬讚转讛 讘专讜专讛 诇讜 讛讜讗讬诇 讜讛讚讘专 拽专讜讘 诇讘讗 诇讬讚讬 讻讱 诪讻谞讬住 讗讚诐 讗转 驻讬专讜转讬讜 诪驻谞讬 讛讙谞讘讬诐 讜砖讜专讛 驻砖转谞讜 诪谉 讛诪砖专讛 讘砖讘讬诇 砖诇讗 讬讗讘讚 讜讘砖讘讬诇 砖诇讗 讬讻讜讬谉 诪诇讗讻转讜 讘诪讜注讚 讜讻诇诐 讗诐 讻讜讜谞讜 讗转 诪诇讗讻转诐 讘诪讜注讚 讬讗讘讚讜 讗诪专 讛专"诐 讬讗讘讚讜 诪讗讘讚讬谉 诇讜 讻诇 讗讜转讜 讛诪诪讜谉 讜注讜砖讬谉 讗讜转讜 讛驻拽专:



讗诪专 讛诪讗讬专讬 诪讻谞讬住 讗讚诐 驻讬专讜转讬讜 诪谉 讛讙谞讜转 讜诪谉 讛驻专讚住讬诐 诪驻谞讬 讛讙谞讘讬诐 讜诪驻专砖 讘讙诪专讗 讚讜拽讗 讘爪谞注讛 讛讜讗讬诇 讜讗讬谉 讛驻住讬讚讗 讘专讜专讛 诇讜 讜诪"诪 讗诐 讗讬 讗驻砖专 诇讜 讘爪谞注讛 注讜砖讛 讻诪讛 砖讗驻砖专 诇讜:



讜砖讜诇讛 驻砖转谞讜 诪谉 讛诪砖专讛 专"诇 砖诪讜爪讬讗 讗转 讛驻砖转谉 诪转讜讱 讞专讬抓 砖诇 诪讬诐 砖讛谞讬讞讜讛讜 砖诐 诇砖专讜转讜 诪驻谞讬 讬专讗转 讙谞讘讬诐 讗讜 砖诪讗 讬驻住讚 讜讘诇讘讚 砖诇讗 讬讻讜讬谉 诪诇讗讻转讜 讘诪讜注讚 讛讗 讗诐 讻讬讜谉 讗驻讬' 讛讜讗 讗讘讚 讗住讜专 讜讛讜讗 砖讗诪专 讜讻诇谉 砖讻讬讜谞讜 诪诇讗讻转谉 讘诪讜注讚 讬讗讘讚讜 讻诇讜诪专 诪谞讬讞讬谉 讗讜转谉 诇讬讗讘讚 讜讗讬谉 诪转讬专讬谉 诇讜 砖讜诐 诪诇讗讻讛 诪驻谞讬 讗讘讚转讜 讜诪讙讚讜诇讬 讛诪讞讘专讬诐 讻转讘讜 砖讗诐 注砖讛 讛诪诇讗讻讛 讛诪讻讜讜谞转 诪讗讘讚讬谉 讗讜转讛 讛讬诪谞讜 讜讛讚讘专讬诐 谞专讗讬谉 讜拽爪转 讙讗讜谞讬诐 讻转讘讜 砖讗诐 讛讬讗 诪诇讗讻讛 砖讗讬谉 诇讛 讛驻住讚 讘讗讘讜讚讛 讻讙讜谉 砖讛讜讗 讗讜诪谉 讜讗讬谉 讛诪诇讗讻讛 砖诇讜 讜诪诪讜谉 讗讬谉 诇讜 诇拽谞住讜 讘讻讚讬 砖讜讜讬讬讛 砖拽讜谞住讬谉 讗讜转讜 讘砖诪转讗 讜讘谞讚讜讬 注讚 砖讬拽讘诇 注诇讬讜 讚讬谉 讗讜 拽讜谞住讬谉 讗讜转讜 讘砖讻专讜 讜讗诐 诇讗 讙诪专 拽讜谞住讬谉 讗讜转讜 砖诇讗 讬讙诪讜专 讜诇讗 谞讗诪专讜 讚讘专讬诐 讛诇诇讜 讗诇讗 讘诪讻讜讬谉 讙诪讜专 讛讗 砖讜讻讞 讗讜 诪转注爪诇 讜诇讗 讛注诇讛 注诇 诇讘讜 诇注砖讜转 讻谉 诪注专讘 讬讜诐 讟讜讘 诪讜转专 诇注砖讜转讛:



讝讛讜 讘讬讗讜专 讛诪砖谞讛 讜讻诇讛 讛诇讻讛 讛讬讗 讜讚讬谞讬谉 砖讘讗讜 注诇讬讛 讘讙诪专讗 讗诇讜 讛谉:



诪讛 砖讘讬讗专谞讜 讘诪砖谞讛 砖讻诇 砖讗讬谉 讗讘讚转讜 讘专讜专讛 诇讜 爪专讬讱 砖讬注砖讛 讘爪谞注讛 讬砖 讚讘专讬诐 砖爪讬谞注讛 砖诇讛诐 讘诇讬诇讛 讜讬砖 讚讘专讬诐 砖讗讬谉 专讗讜讬 诇注砖讜转诐 讘诇讬诇讛 诪爪讚 砖讛诐 讚讘专讬诐 砖爪专讬讱 讘讛讘讗转诐 讛诪讬讬讛 讬转专讛 讗讜 讗讘讜拽讜转 砖诇 讗砖 讜谞讜讞 诇讜 诇注砖讜转诐 讘讬讜诐 讜诇注讜诇诐 讬讛讗 注讜砖讛 讻诪讛 砖讬专讗讛 诇讜 砖讛讜讗 诪爪谞讬注 讬讜转专 讘讻讱:





转讜住驻讜转 专讬"讚

谞驻拽 讘讞讜诪专转讗 讚诪讚讜专砖讗 驻'讬 讛诪讜专' 谞驻拽 讘讞爪专 讗诪专 专讘 讬讜住祝 诪"讟 讗讬拽驻讚 诪专 讗讬 诪砖讜诐 讞讜诪专转讗 讚诪讚讜砖讗 讛讗 转谞讗讬 讛砖讬专讬诐 讜讛谞讝诪讬诐 讜讟讘注讜转 讛专讬 讛谉 讻讻诇 讛讻诇讬诐 讛诪讟诇讟诇讬谉 讘讞爪专 讗讬 拽砖讬讗 讜讛讗 转谞谉 讘驻' 讘诪讛 讗砖讛 讬讜爪讗' 讘讻讘讜诇 讜讘驻讬讗' 谞讻专讬转 讘讞爪专 讚诪砖诪注 讚讜拽讗 谞讘讜诇 讜驻讬讗' 谞讻专讬转 讛转讬专讜 讘讞爪专 讗讘诇 砖讗专 转讻砖讬讟讬谉 讛诪谞讜讬讬谉 砖诐 讻诪讜 砖讛谉 讗住讜专讬谉 讘专"讛 讻讱 讛谉 讗住讜专讬谉 讙诐 讘讞爪专 讞砖讜讘' 讛转诐 讗诪专讬' 专' 注讬谞讜谞讬 讘专 砖砖讜谉 诪砖诪' 讚专' 讬砖诪注讗诇 讗诪专 讛讻诇 讘讻讘讜诇 讜讗拽砖讬谞谉 诇讬' 讛转诐 诪诪转谞讬' 讚拽转谞讬 讚讜拽讗 讻讘讜诇 讜驻讗讛 谞讻专讬转 讘讞爪专 讗讘诇 砖讗专 讻诇讬诐 诇讗 讚讗驻讬' 讘讞爪专 讗住讬专讬 讜诪转专抓 专' 注讬谞讜谞讬 讘专 砖砖讜谉 诪砖诪讬' 讚诪讗谉 拽讗诪专 诇讬 诪砖诪讬' 讚专' 讬砖诪注讗诇 讘专' 讬讜住讬 专' 讬砖诪注讗诇 专' 讬讜住讬 转谞讗 讛讜讗 讜驻诇讬讙 讜讝讜 讛讘专讬讬转讗 讚转谞讬 讛砖讬专讬诐 讜讛谞讝诪讬诐 讜讛讟讘注讜转 讛专讬 讛谉 讻讻诇 讛讻诇讬' 诪讛诪讟诇讟诇讬谉 讘讞爪专 讗转讬讗 讻专' 讬砖诪注讗诇 讘专"讬 讜注诇 讝讛 讗诪专 专讘 讬讜住祝 诪"讟 讗讬拽驻讚 专讘 讗诪讬 讚讬诇诪讗 专' 讬讛讜讚讗 谞砖讬讗' 讻讛讗 讘专讬讬转讗 住"诇 讜讘注讬专讜讘谉 讘驻' 讛讚专 讗诪专' 讛讛讬讗 讚谞驻拽 讘讞讜诪专转讗 讚诪讚讜砖讗 讘讛讚讬 讚讞讝讬讬' 诇专' 讬讛讜讚讗 谞砖讬讗' 讻住讬讛 讗诪专 讻讙讜谉 讝讛 讬讻讜诇 诇讘讟诇 专砖讜转 诇专' 讬讛讜讚讗 讛讛讬讗 注讜讘讚讗 讛讜讛 诇专讛"专 讚讗住专 讜诪砖"讛 讻讬 讞讝讬讬' 诇专' 讬讛讜讚讗 谞砖讬讗' 讻住讬讬':





专砖"砖

讙诪专讗 讜讗讬 专"讬 讬讚讜砖 谞诪讬 讘驻专讜转 讚讛讗 讗诪专 讻讜'. 讻爪"诇:



讙诪' 砖诐 诇讬诪讗 砖诪讜讗诇 讻讬讞讬讚讗讛 住"诇. 拽"诇 讛讗 讛讗诪转 讻谉 讛讜讗 讻讚讗讬转讗 讘诪讙讬诇讛 (讬讞 讘) 注"砖. 讜讬"诇 诪砖讜诐 讚住转诪讗 讚诪转谞讬转讬谉 讚专讬砖 诪讻讬诇转讬谉 诪砖拽讬谉 讘讛"砖 讘诪讜注讚 讚诇讗 讻讜讜转讬讛 (注讬' 谞"讬) 讚诪砖拽讛 诪讬诐 诇讝专注讬诐 讞讬讬讘 诪砖讜诐 讞讜专砖 讗讜 讝讜专注 讜讛讜讛 诪诇讗讻讛 讚诪讞讜讘专. 讜讘讝讛 讗驻讬' 砖诪讜讗诇 诪讜讚讛 讻讚讗讬转讗 讘讬讘诪讜转 (驻讙):



专砖"讬 讚"讛 讗讚诐 讞砖讜讘. 讗驻讬诇讜 讗讬谉 诇讜 诪讛 讬讗讻诇. 讜注讬' 专讬讟讘"讗. 讜诇注"讚 讛谞诇"驻 讚讻讜讜谞转 讛讗"谞 讛讜讗 讚诇注讜诇诐 讞爪讚讗 讚砖注专讬 讛讜讛 讚讛讜讗 讚讘专 讛讗讘讚 讜诪"诪 讗讬拽驻讚 讚讗讚诐 讞砖讜讘 砖讗谞讬 讗讘诇 讘讗讬谉 诇讜 诪讛 讬讗讻诇 讗驻讬' 诇讗讚诐 讞砖讜讘 砖"讚:



专砖"讬 讚"讛 诇谞讝讬讬. 注讬' 讘驻讬专讜砖讜 诇讞讜诪砖 (讜讬拽专讗 讬讟 讬讟) 讚诪驻专砖讜 讘注谞讬谉 讗讞专:



讙诪专讗 爪谞注讗 讚讛谞讬 讬诪诪讗 讛讜讗. 诇讻讗讜专讛 专"诇 讚讜拽讗 讬诪诪讗 诪砖讜诐 讚讘诇讬诇讛 讗讜讜砖讗 诪讬诇转讗 讟驻讬 诪讟注诪讗 讚诪住讬拽 讜讻"诪 讚注转 讛驻讜住拽讬诐. 讜驻专砖"讬 讘讝讛 讚讞讜拽:



转讚"讛 诪讻谞讬住. 讜讗"讬 诪讛 诪诇讗讻讛. 诇讻讗讜专讛 驻砖讜讟 讚讛讬讬谞讜 注诪讜专. 讜讗祝 砖讗"讞 讗诇讗 讘诪拽讜诐 讙讬讚讜诇讜 讻诪讜 砖驻住拽 讘砖讜"注 住讬' 砖"诪 住"讟 讜注"砖 讘讛讙专"讗 讜讻"讻 讛转讜住' 讘讘讬爪讛 (专"讚 诇讗) 讛讗 讗讬讻讗 诇诪讬诪专 讚讛讻讗 谞诪讬 诪讬讬专讬 讘诪拽讜诐 讙讬讚讜诇讜 讚诪砖诪注 讜讚讗讬 讚诇讗 讘注讬谞谉 讗诇讗 砖讛讻讬谞讜住 讬讛讗 诪诪拽讜诐 讙讬讚讜诇讜 讜讗祝 砖诪讗住驻讜 讗讞"讻 讛讘讬转讛:





砖注专讬 转讜专转 讘讘诇

(讬讘 讘) 讚转谞讬讗 讗讬谉 诪注专讬诪讬谉 讘讻讱 讜讻讜'.鈥斪ぷ�' 讘专讬讬转讗 讛讬讗 讘转讜住驻转讗 砖讘转 驻讬"讙/讬"讚 讛"讝 (诇注谞讬谉 讛爪诇讛 诪谉 讛讚诇讬拽讛): "讛爪讬诇 驻转 讛讚专讗讛 讞讜讝专 讜诪爪讬诇 驻转 谞拽讬讛, 讛爪讬诇 驻转 谞拽讬讛 讗讬谞讜 讞讜讝专 讜诪爪讬诇 驻转 讛讚专讗讛 讜讗讬谉 诪注专讬诪讬谉 讘讻讱. 专' 讬讜住讬 讘专' 讬讛讜讚讛 讗讜诪专 诪注专讬诪讬谉". 讜讻讘专 讛注讬专讜 注诇 讻讬讜爪讗 讘讝讛 讘砖讘转 (住讛 讘)*[诪讞诇讜拽转 讻讝讗转 讙诐 讘砖讘转 拽讬讝 讘.] 讜注"砖 讘驻讬' 专砖"讬 讜讘住' 讛诪驻转讞 诇专讘 谞住讬诐.

